उन्होंने कहा भाजपा के वरिष्ठ नेता राजनाथ सिंह ने वर्ष 2014 में पहले जन भावनाओं को पढ़ा और इसके बाद उन्होंने प्रधानमंत्री पद के लिए गुजरात से नरेंद्र मोदी का नाम प्रस्तावित किया। उस सरकार ने चार साल में देश में विकास की ऊंचाइयों को छुआ। देश का आर्थिक विकास हुआ। योजना आयोग को खत्म करने जैसे महत्वपूर्ण फैसले लिए। नीतिगत जड़ता खत्म हुई। देश की सीमाएं सुरक्षित हुई। लेह लद्दाख में घुसने वाले आतंकियों के दिलों में डर पैदा हुआ। डोकलाम में चीन के कदम पीछे हुए और उसी मजबूती से उत्तर प्रदेश की योगी सरकार भी कदम जमाए हुए हैं। आज हर गांव में मोदी योगी के भरोसे बेघरों को घर मिल रहे हैं और 2022 तक सभी को आवास दिलाने का काम भारतीय जनता पार्टी की सरकार करेगी।